Anuketė

Anuketė – Nilo deivė egiptiečių mitologijoje. Ji garbinta Elefantinos saloje, Aukštutiniame Egipte. Vardas reiškia „šlovintoja“ ir siejamas su derlingų Nilo upės krantų šlovinimu. Anuketė dar buvo vadinama Laukų maitintoja, Gyvybės davėja, Šaunanti į priekį (apie Nilo potvynius), taip pat laikyta Šalto vandens pateikėja. Anuketės bendražygiai buvo Chnumas ir Sati, jos tėvai. Mene deivė vaizduojama gazele arba moterimi gazelės galva, kartais ant žmogiškos galvos užsidėjusi plunksnų karūną.

 Kultas 
Nilo regione buvo švenčiamas Anuketės festivalis, kurio metu į vandenį žmonės mesdavo auksą, monetas, papuošalus ir brangias dovanas dėkodami vandeniui, teikiančiam gyvybę. Kai kuriose Egipto dalyse vyravo paprotys festivalio metu nevalgyti šventa laikomos žuvies, kadangi ši kilusi iš Nilo.

Vėliau, siejant laukų derlingumą, Anuketė tampa vaisingumo deive.

Kategorija:Egiptiečių dievai